نورہ بنت محمد آل سعود

نورہ بنت محمد آل سعود ہک سعودی شاہی تے کاروباری زنانی ہِن۔ اوہ نون جیولز دی بانی تے مالک ہِن تے ہک جیولری ڈیزائنر ہِن۔ نورہ بنت محمد نے 2014ء تک نجی گاہکاں کِیتے مختلف اعلیٰ زیورات ڈیزائن کِیتے جݙاں اُنّھاں نے نون جیولز دی بݨیاد رکھی، ہک جیولری ہاؤس، جیڑھا پیرس وِچ واقع ہِے۔ لفظ، نون، اُنّھاں دے عرفی ناں، "نو" دا حوالہ ہِے۔

2019ء وِچ نورہ نے ریاض وِچ نون جیولز دی ہک برانچ وی کھولی۔ انّھاں نے اپݨے زیورات دے مجموعے دی نمائش پیرس سمیت مختلف شہراں وِچ فور سیزن جارج پنجم، ریاض، منامہ، دبئی تے موناکو وِچ کیتی ہِے۔

 ابتدائی زندگی تے تعلیم 
نورہ بنت محمد سعودی عرب وِچ ڄَمّی ہِن۔ اوہ شاہ فیصل دی نواسی ہِن۔ اوہ محمد بن عبد اللہ دی دِھی ہِن جیڑھے عبد اللہ بن فیصل دے پُتر ہِن۔ اُنّھاں دی ماں نوف بنت خالد ہِن، جیڑھی شاہ خالد دی دِھی ہِن۔

نورہ شاہ سعود یونیورسٹی توں گریجویٹ ہِن تے انگریزی ادب وِچ بیچلر دی ڈگری رکھیندی ہِن۔ انّھاں نے لندن دی رچمنڈ یونیورسٹی وِچ انٹیئر ڈیزائن دی وی تعلیم حاصل کیتی۔ انّھاں نے پیرس وِچ زیورات تے پلیس وینڈوم ورکشاپ وِچ حصّہ گِھدّا۔

 عملی زندگی 
نورہ بنت محمد نے 2014ء تک نجی گاہکاں کِیتے مختلف اعلیٰ زیورات ڈیزائن کِیتے جݙاں اُنّھاں نے نون جیولز دی بݨیاد رکھی، ہک جیولری ہاؤس، جیڑھا پیرس وِچ واقع ہِے۔ لفظ، نون، اُنّھاں دے عرفی ناں، "نو" دا حوالہ ہِے۔

2019ء وِچ نورہ نے ریاض وِچ نون جیولز دی ہک برانچ وی کھولی۔ انّھاں نے اپݨے زیورات دے مجموعے دی نمائش پیرس سمیت مختلف شہراں وِچ فور سیزن جارج پنجم، ریاض، منامہ، دبئی تے موناکو وِچ کیتی ہِے۔

2018ء وِچ نورہ بنت محمد نے سعودی عرب وِچ ڈیزائن انڈسٹری تے اُبھرݨ والے ڈیزائنرز دی مدد کِیتے ہک پلیٹ فارم شروع کِیتا جیڑھا ادلال دے ناں نال مشہور ہِے۔https://adhlal.com/ 2020ء وِچ فوربس مڈل ایسٹ نے انّھاں کوں چھیویں سبھ توں کامیاب سعودی زنانی کاروباری شخصیت قرار ݙِتّا جیڑھے مقامی برانڈ تیار کِیتا۔

 ذاتی زندگی 
نورہ بنت محمد ریاض تے پیرس وِچ رہندی ہِن تے انّھاں دی شادی سعودی آرکیٹیکچرل انجینئر تے سعود کنسلٹنگ سروسز دے صدر فیصل الشاف نال تھئی ہِے۔ فیصل الشاف وینٹ ورتھ انسٹی ٹیوٹ آف ٹیکنالوجی، بوسٹن توں گریجویٹ ہِن۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:جِین٘دے شخصیّتاں
ونکی:ڄمّݨ دا سال موجود نِھیں (جِین٘دیاں شخصیتاں)
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے